SPOLOČNÁ POZÍCIA (ES) č. 13/2007

prijatá Radou 25. júna 2007

na účely prijatia smernice Európskeho parlamentu a Rady 2007/…/ES z … o kvalite okolitého ovzdušia a čistejšom ovzduší v Európe

(2007/C 263 E/01)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o založení Európskeho spoločenstva, a najmä na jej článok 175,

so zreteľom na návrh Komisie,

so zreteľom na stanovisko Európskeho hospodárskeho a sociálneho výboru (1),

so zreteľom na stanovisko Výboru regiónov (2),

konajúc v súlade s postupom ustanoveným v článku 251 zmluvy (3),

keďže:

S cieľom chrániť zdravie ľudí a životné prostredie ako celok je mimoriadne dôležité bojovať proti emisiám znečisťujúcich látok zo zdroja a prijímať a vykonávať najúčinnejšie opatrenia na znižovanie emisií na miestnej a národnej úrovni, ako aj na úrovni Spoločenstva. Preto by sa malo emisiám škodlivých látok znečisťujúcich ovzdušie zabraňovať, predchádzať im alebo by sa mali znižovať a mali by sa určovať primerané ciele pre kvalitu okolitého ovzdušia zohľadňujúc pritom príslušné normy, usmernenia a programy Svetovej zdravotníckej organizácie.

Spoločný prístup k hodnoteniu kvality okolitého ovzdušia by sa mal uplatňovať na základe spoločných kritérií hodnotenia. Pri posudzovaní kvality okolitého ovzdušia by sa malo prihliadať na veľkosť skupín obyvateľstva a ekosystémov, ktoré sú vystavené znečisteniu okolitého ovzdušia. Je preto vhodné zatriediť územie jednotlivých členských štátov do zón alebo aglomerácií odrážajúcich hustotu obyvateľstva.

Podrobné merania jemných suspendovaných častíc na vidieckych pozaďových miestach by sa mali vykonávať s cieľom lepšie porozumieť vplyvu týchto znečisťujúcich látok a vypracovať vhodné politiky. Takéto merania by sa mali vykonať spôsobom, ktorý je v súlade s meraniami Programu spolupráce pre monitorovanie a vyhodnocovanie diaľkového šírenia látok znečisťujúcich ovzdušie v Európe (EMEP), ktorý bol ustanovený Dohovorom o diaľkovom znečisťovaní ovzdušia prechádzajúcom hranicami štátov z roku 1979 schváleným rozhodnutím Rady 81/462/EHS z 11. júna 1981 (11) .

Stav kvality ovzdušia by sa mal udržiavať tam, kde je už dobrý, alebo zlepšovať. Tam, kde ciele kvality okolitého ovzdušia stanovené v tejto smernici nie sú splnené, by členské štáty mali vykonať opatrenia s cieľom dosiahnuť súlad s limitnými hodnotami a kritickými úrovňami a podľa možnosti dosiahnuť cieľové hodnoty a dlhodobé ciele.

Jemné suspendované častice (PM2,5) majú podstatný negatívny vplyv na zdravieľudí. Okrem toho nie je zatiaľ možné určiť prahovú hodnotu, pod ktorou by PM2,5 neznamenali riziko. Z tohto dôvodu by sa táto znečisťujúca látka nemala regulovať tým istým spôsobom ako iné látky znečisťujúce ovzdušie. Cieľom tohto prístupu by malo byť všeobecné zníženie pozaďových koncentrácií v mestskom prostredí, aby bolo zlepšenie kvality ovzdušia prínosom pre veľkú časť obyvateľstva. S cieľom zabezpečiť minimálny stupeň ochrany zdravia všade by sa však tento prístup mal spojiť s limitnou hodnotou, ktorej má v prvej fáze predchádzať cieľová hodnota.

Existujúce cieľové hodnoty a dlhodobé ciele na zabezpečenie účinnej ochrany zdravia ľudí, vegetácie a ekosystémov pred škodlivými účinkami pôsobenia ozónu by mali zostať nezmenené. Na ochranu širokej verejnosti a citlivých skupín obyvateľstva pred krátkodobým pôsobením zvýšených koncentrácií ozónu by sa mal pre ozón stanoviť výstražný prah a informačný prah. Týmito prahmi by sa malo spustiť informovanie verejnosti o rizikách pôsobenia ozónu a vykonávanie prípadných krátkodobých opatrení na zníženie úrovne ozónu na miestach, kde dôjde k prekročeniu výstražného prahu.

Ozón je cezhraničnou znečisťujúcou látkou, ktorá sa tvorí v atmosfére z emisií primárnych znečisťujúcich látok, ktorým sa venuje smernica Európskeho parlamentu a Rady 2001/81/ES z 23. októbra 2001 o národných emisných stropoch pre určité látky znečisťujúce ovzdušie (12) . Pokrok dosiahnutý pri plnení cieľov kvality ovzdušia a dlhodobých cieľov pre ozón stanovených v tejto smernici by sa mal určovať podľa cieľov a emisných stropov stanovených v smernici 2001/81/ES a prípadne prostredníctvom vykonávania plánov kvality ovzdušia tak, ako je to stanovené v tejto smernici.

Stále merania by mali byť povinné v zónach a aglomeráciách, v ktorých sa prekračujú dlhodobé ciele pre ozón alebo prahy na hodnotenie iných znečisťujúcich látok. Informácie zo stálych meraní sa môžu doplniť modelovacími technikami a/alebo indikatívnymi meraniami s cieľom umožniť výklad údajov zo vzorkovacích miest z hľadiska geografického rozmiestnenia koncentrácií. Používanie doplňujúcich techník hodnotenia by rovnako malo umožniť zníženie požadovaného minimálneho počtu stálych vzorkovacích miest.

Súčasné limitné hodnoty kvality ovzdušia by mali zostať nezmenené. Avšak v prípade oxidu dusičitého, benzénu a suspendovaných častíc PM10 by malo byť možné posunúť lehotu na dosiahnutie súladu alebo získať dočasnú výnimku z povinnosti uplatňovať určité limitné hodnoty v prípadoch, keď bez ohľadu na vykonávanie primeraných opatrení na obmedzenie znečistenia existujú výrazné problémy s dosiahnutím súladu v osobitných zónach a aglomeráciách. Každé posunutie lehoty alebo dočasnú výnimku pre danú zónu alebo aglomeráciu by mal sprevádzať komplexný plán, ktorý zhodnotí Komisia s cieľom zaistiť súlad v rámci novej lehoty.

Mali by sa vypracovať plány kvality ovzdušia pre zóny a aglomerácie, v rámci ktorých koncentrácie znečisťujúcich látok v okolitom ovzduší prekračujú príslušné cieľové hodnoty alebo limitné hodnoty kvality ovzdušia, ako aj akékoľvek prípadné dočasné medze tolerancie. Látky znečisťujúce ovzdušie pochádzajú z množstva rôznych zdrojov a činností. S cieľom zabezpečiť celistvosť medzi rôznymi politikami by sa takéto plány kvality ovzdušia mali, ak je to uskutočniteľné, zosúladiť a integrovať s plánmi a programami pripravenými podľa smernice Európskeho parlamentu a Rady 2001/80/ES z 23. októbra 2001 o obmedzení emisií určitých znečisťujúcich látok do ovzdušia z veľkých spaľovacích zariadení (13) , smernice 2001/81/ES a smernice Európskeho parlamentu a Rady 2002/49/ES z 25. júna 2002, ktorá sa týka posudzovania a riadenia environmentálneho hluku (14) .

V prípade, že existuje riziko prekročenia jedného alebo viacerých výstražných prahov, mali by sa vypracovať akčné plány určujúce opatrenia, ktoré sa majú prijať v krátkom čase, s cieľom znížiť toto riziko a obmedziť jeho trvanie. Ak sa riziko vzťahuje na jednu alebo viaceré limitné hodnoty alebo cieľové hodnoty, členské štáty môžu prípadne vypracovať krátkodobé akčné plány. Pokiaľ ide o ozón, v takýchto krátkodobých akčných plánoch by sa mali zohľadniť ustanovenia rozhodnutia Komisie 2004/279/ES z 19. marca 2004 o pokynoch pre uplatňovanie smernice Európskeho parlamentu a Rady 2002/3/ES, ktorá sa týka ozónu v okolitom ovzduší (15) .

Ak po závažnom znečistení pochádzajúcom z iného členského štátu úroveň znečisťujúcej látky presahuje alebo pravdepodobne presiahne príslušné ciele kvality ovzdušia, ako aj prípadnú medzu tolerancie alebo prípadný výstražný prah, členské štáty by sa mali navzájom poradiť. Cezhraničný charakter špecifických znečisťujúcich látok, ako sú ozón a suspendované častice, môže vyžadovať spoluprácu medzi susednými členskými štátmi pri vypracovávaní a vykonávaní plánov kvality ovzdušia a krátkodobých akčných plánov a pri informovaní verejnosti. Členské štáty by v prípade potreby mali spolupracovať s tretími krajinami s osobitným dôrazom na včasné zaangažovanie kandidátskych krajín.

Keďže ciele tejto smernice nie je možné uspokojivo dosiahnuť na úrovni jednotlivých členských štátov, ale z dôvodu cezhraničnej povahy látok znečisťujúcich ovzdušie ich možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie týchto cieľov.

Členské štáty by mali stanoviť pravidlá pre sankcie uplatniteľné za porušenia ustanovení tejto smernice a zabezpečiť ich vykonávanie. Tieto sankcie by mali byť účinné, primerané a odradzujúce.

Povinnosť transponovať túto smernicu do vnútroštátneho práva by sa mala vzťahovať len na tie ustanovenia, ktoré predstavujú významnú zmenu v porovnaní s predchádzajúcimi smernicami.

Táto smernica rešpektuje základné práva a dodržiava zásady uznávané najmä Chartou základných práv Európskej únie. Cieľom tejto smernice je najmä podporiť integráciu vysokej úrovne ochrany životného prostredia do politík Európskej únie a zlepšenie kvality životného prostredia v súlade so zásadou trvalo udržateľného rozvoja, ako sa uvádza v článku 37 Charty základných práv Európskej únie.

Komisia by mala byť predovšetkým splnomocnená na zmenu prílohy I až VI, prílohy VIII až X a prílohy XV. Keďže tieto opatrenia majú všeobecnú pôsobnosť a ich cieľom je zmeniť a doplniť nepodstatné prvky tejto smernice, mali by sa prijať v súlade s regulačným postupom s kontrolou ustanoveným v článku 5a rozhodnutia 1999/468/ES.

PRIJALI TÚTO SMERNICU:

KAPITOLA I

VŠEOBECNÉ USTANOVENIA

Článok 1

Predmet úpravy

Táto smernica ustanovuje opatrenia zamerané na:

Článok 2

Vymedzenie pojmov

Na účely tejto smernice:

Článok 3

Zodpovednosť

Členské štáty určia príslušné orgány a subjekty na vhodných úrovniach zodpovedné za:

Príslušné orgány a subjekty v potrebných prípadoch zosúladia svoju činnosť s oddielom C prílohy I.

Článok 4

Ustanovenie zón a aglomerácií

Členské štáty ustanovia na svojom území zóny a aglomerácie. Vo všetkých zónach a aglomeráciách sa vykonáva hodnotenie a riadenie kvality ovzdušia.

KAPITOLA II

HODNOTENIE KVALITY OKOLITÉHO OVZDUŠIA

ODDIEL 1

Hodnotenie kvality okolitého ovzdušia vzhľadom na oxid siričitý, oxid dusičitý a oxidy dusíka, suspendované častice, olovo, benzén a oxid uhoľnatý

Článok 5

Režim hodnotenia

1. Horné a dolné prahy na hodnotenie uvedené v oddieli A prílohy II sa vzťahujú na oxid siričitý, oxid dusičitý a oxidy dusíka, suspendované častice (PM10 a PM2,5), olovo, benzén a oxid uhoľnatý.

Každá zóna a aglomerácia sa klasifikuje podľa týchto prahov na hodnotenie.

2. Klasifikácia uvedená v odseku 1 sa preskúma najmenej každých päť rokov v súlade s postupom ustanoveným v oddieli B prílohy II.

Klasifikácie sa však preskúmajú častejšie v prípade, ak dôjde k významným zmenám v činnostiach súvisiacich s koncentráciami oxidu siričitého, oxidu dusičitého alebo prípadne oxidov dusíka, suspendovaných častíc (PM10, PM2,5), olova, benzénu alebo oxidu uhoľnatého v okolitom ovzduší.

Článok 6

Kritériá hodnotenia

1. Členské štáty hodnotia kvalitu okolitého ovzdušia vzhľadom na znečisťujúce látky uvedené v článku 5 vo všetkých svojich zónach a aglomeráciách v súlade s kritériami ustanovenými v odsekoch 2, 3 a 4 tohto článku a v súlade s kritériami ustanovenými v prílohe III.

2. Vo všetkých zónach a aglomeráciách, v ktorých úroveň znečisťujúcich látok uvedená v odseku 1 prekračuje horný prah na hodnotenie stanovený pre dané znečisťujúce látky, sa na hodnotenie kvality okolitého ovzdušia použijú stále merania. Tieto stále merania sa môžu doplniť modelovacími technikami a/alebo indikatívnymi meraniami s cieľom poskytnúť primerané informácie o priestorovom rozložení kvality okolitého ovzdušia.

3. Vo všetkých zónach a aglomeráciách, v ktorých úroveň znečisťujúcich látok uvedená v odseku 1 nedosiahne horný prah na hodnotenie stanovený pre dané znečisťujúce látky, sa na hodnotenie kvality okolitého ovzdušia môže použiť kombinácia stálych meraní a modelovacích techník a/alebo indikatívnych meraní.

4. Vo všetkých zónach a aglomeráciách, v ktorých úroveň znečisťujúcich látok uvedená v odseku 1 nedosiahne dolný prah na hodnotenie stanovený pre dané znečisťujúce látky, postačujú na hodnotenie kvality okolitého ovzdušia modelovacie techniky alebo techniky objektívneho odhadu či obe tieto techniky.

5. Okrem hodnotení uvedených v odsekoch 2, 3 a 4 sa uskutočňujú aj merania na vidieckych pozaďových miestach mimo významných zdrojov znečisťovania ovzdušia, ktoré majú poskytnúť informácie aspoň o celkovej hmotnostnej koncentrácii a koncentráciách týkajúcich sa chemického zloženia jemných suspendovaných častíc (PM2,5) na základe ročného priemeru a ktoré sa uskutočňujú s použitím týchto kritérií:

Členské štáty oznámia Komisii metódy merania, ktoré použili pri meraní chemického zloženia jemných suspendovaných častíc (PM2,5).

Článok 7

Vzorkovacie miesta

1. Umiestnenie vzorkovacích miest na meranie oxidu siričitého, oxidu dusičitého a oxidov dusíka, suspendovaných častíc (PM10, PM2,5), olova, benzénu a oxidu uhoľnatého v okolitom ovzduší sa určí s použitím kritérií uvedených v prílohe III.

2. V každej zóne alebo aglomerácii, v ktorej sú jediným zdrojom informácií na hodnotenie kvality ovzdušia stále merania, nesmie byť počet vzorkovacích miest pre každú príslušnú znečisťujúcu látku nižší ako minimálny počet vzorkovacích miest určený v oddieli A prílohy V.

3. Pre zóny a aglomerácie, v rámci ktorých sú informácie zo vzorkovacích miest na stále meranie doplnené informáciami z modelovania a/alebo indikatívnymi meraniami, sa však môže celkový počet vzorkovacích miest uvedený v oddieli A prílohy V znížiť až o 50 % za predpokladu, že sú splnené tieto podmienky:

Výsledky modelovania a/alebo indikatívneho merania sa zohľadňujú pri hodnotení kvality ovzdušia vzhľadom na limitné hodnoty.

Článok 8

Referenčné metódy merania

1. Členské štáty uplatňujú referenčné metódy a kritériá merania určené v oddieli A a v oddieli C prílohy VI.

2. Iné metódy merania sa môžu použiť za podmienok stanovených v oddieli B prílohy VI.

ODDIEL 2

Hodnotenie kvality okolitého ovzdušia vzhľadom na ozón

Článok 9

Kritériá hodnotenia

1. Stále merania sa uskutočňujú v zónach a aglomeráciách, v ktorých počas ktoréhokoľvek z predchádzajúcich piatich rokov merania prekročili koncentrácie ozónu dlhodobé ciele určené v oddieli C prílohy VII.

2. V prípade, že je k dispozícii menej údajov ako za päť rokov, môžu členské štáty na účely určenia, či došlo počas týchto piatich rokov k prekročeniu dlhodobých cieľov uvedených v odseku 1, kombinovať výsledky z meracích kampaní krátkodobého trvania uskutočnených v čase a mieste najvyššej pravdepodobnej úrovne s výsledkami z emisných inventúr a modelovania.

Článok 10

Vzorkovacie miesta

1. Umiestnenie vzorkovacích miest na meranie ozónu sa určí s použitím kritérií stanovených v prílohe VIII.

2. V žiadnej zóne ani aglomerácii, v ktorej je jediným zdrojom informácií na hodnotenie kvality ovzdušia meranie, nesmie byť počet vzorkovacích miest na stále merania ozónu menšie ako minimálny počet vzorkovacích miest určený v oddieli A prílohy IX.

3. Pre zóny a aglomerácie, v rámci ktorých sú informácie zo vzorkovacích miest na stále meranie doplnené informáciami z modelovania a/alebo indikatívnymi meraniami, sa môže počet vzorkovacích miest určený v oddieli A prílohy IX znížiť za predpokladu, že sú splnené tieto podmienky:

Výsledky modelovania a/alebo indikatívneho merania sa zohľadňujú pri hodnotení kvality ovzdušia vzhľadom na cieľové hodnoty.

4. Oxid dusičitý sa meria na minimálne 50 % vzorkovacích miest pre ozón požadovaných podľa oddielu A prílohy IX. Takéto meranie je nepretržité, s výnimkou vidieckych pozaďových staníc, ako sa uvádza v oddieli A prílohy VIII, kde sa môžu použiť iné metódy merania.

5. V zónach a aglomeráciách, v ktorých sú počas každého z predchádzajúcich piatich rokov merania koncentrácie pod dlhodobými cieľmi, sa počet vzorkovacích miest na stále merania určuje v súlade s oddielom B prílohy IX.

6. Každý členský štát zabezpečí, aby sa na jeho území zriadilo a prevádzkovalo aspoň jedno vzorkovacie miesto na poskytovanie údajov o koncentráciách prekurzorov ozónu uvedených v prílohe X. Každý členský štát si zvolí počet a umiestnenie staníc, na ktorých sa majú merať prekurzory ozónu, pričom sa zohľadnia ciele a metódy ustanovené v prílohe X.

Článok 11

Referenčné metódy merania

1. Členské štáty uplatňujú referenčné metódy merania ozónu stanovené v bode 8 oddielu A prílohy VI. Iné metódy merania sa môžu použiť za podmienok stanovených v oddieli B prílohy VI.

2. Každý členský štát oznámi Komisii metódy, ktoré používa na odber vzoriek a meranie VOC, ako sú uvedené v prílohe X.

KAPITOLA III

RIADENIE KVALITY OKOLITÉHO OVZDUŠIA

Článok 12

Požiadavky pre prípady, ak sú úrovne nižšie ako limitné hodnoty

V zónach a aglomeráciách, v ktorých sú úrovne oxidu siričitého, oxidu dusičitého, PM10, PM2,5, olova, benzénu a oxidu uhoľnatého v okolitom ovzduší pod príslušnými limitnými hodnotami určenými v prílohách XI a XIV, členské štáty udržujú úrovne týchto znečisťujúcich látok pod limitnými hodnotami a usilujú sa zachovať najlepšiu kvalitu okolitého ovzdušia v súlade s trvalo udržateľným rozvojom.

Článok 13

Limitné hodnoty a výstražné prahy na ochranu zdravia ľudí

1. Členské štáty zabezpečia, aby úrovne oxidu siričitého, PM10, olova a oxidu uhoľnatého v okolitom ovzduší neprekročili na území ich zón a aglomerácií limitné hodnoty stanovené v prílohe XI.

Pokiaľ ide o oxid dusičitý a benzén, limitné hodnoty určené v prílohe XI sa nesmú od dátumov v nej stanovených prekročiť.

Dodržiavanie týchto požiadaviek sa vyhodnotí v súlade s prílohou III.

Medze tolerancie stanovené v prílohe XI sa uplatňujú v súlade s článkom 22 ods. 3 a článkom 23 ods. 1.

2. Výstražné prahy pre koncentrácie oxidu siričitého a oxidu dusičitého v okolitom ovzduší sú také, ako sú stanovené v oddieli A prílohy XII.

Článok 14

Kritické úrovne

1. Členské štáty zabezpečia dodržiavanie kritických úrovní určených v prílohe XIII ako sú hodnotené v súlade s oddielom A prílohy III.

2. Na miestach, kde sú jediným zdrojom informácií na hodnotenie kvality ovzdušia stále merania, nesmie byť počet vzorkovacích miest nižší ako minimálny počet určený v oddieli C prílohy V. Na miestach, kde sú tieto informácie doplnené indikatívnymi meraniami alebo modelovaním, môže byť minimálny počet vzorkovacích miest znížený až o 50 %, pokiaľ možno hodnotené koncentrácie príslušnej znečisťujúcej látky stanoviť v súlade s cieľmi kvality údajov určenými v oddieli A prílohy I.

Článok 15

Národný cieľ zníženia expozície pre PM2,5 na ochranu zdravia ľudí

1. Členské štáty prijmú všetky potrebné opatrenia na zníženie expozície PM2,5, ktoré neprinášajú neprimerané náklady, aby sa národný cieľ zníženia expozície ustanovený v oddieli B prílohy XIV dosiahol k roku tam uvedenom.

2. Indikátor priemernej expozície pre PM2,5 sa hodnotí v súlade s oddielom A prílohy XIV.

3. Každý členský štát v súlade s prílohou III zabezpečí, aby rozmiestnenie a počet vzorkovacích miest, podľa ktorých je stanovený indikátor priemernej expozície pre PM2,5, primerane odrážal expozíciu bežného obyvateľstva. Počet vzorkovacích miest nesmie byť nižší ako počet určený podľa oddielu B prílohy V.

Článok 16

Cieľová hodnota a limitná hodnota pre PM2,5 na ochranu zdravia ľudí

1. Členské štáty prijmú všetky potrebné opatrenia, ktoré neprinášajú neprimerané náklady, s cieľom zabezpečiť, aby od dátumu uvedeného v oddieli C prílohy XIV neprekročili koncentrácie PM2,5 v okolitom ovzduší cieľovú hodnotu stanovenú v uvedenom oddieli C prílohy XIV.

2. Členské štáty zabezpečia, aby na území ich zón a aglomerácií od dátumu uvedeného v oddieli D prílohy XIV neprekročili koncentrácie PM2,5 v okolitom ovzduší limitnú hodnotu stanovenú v uvedenom oddieli D prílohy XIV. Dodržiavanie týchto požiadaviek sa vyhodnotí v súlade s prílohou III.

3. Medza tolerancie ustanovená v oddieli D prílohy XIV sa uplatňuje v súlade s článkom 23 ods. 1.

Článok 17

Požiadavky v zónach a aglomeráciách, v ktorých koncentrácie ozónu prekračujú cieľové hodnoty a dlhodobé ciele

1. Členské štáty prijmú všetky potrebné opatrenia, ktoré neprinášajú neprimerané náklady, aby zabezpečili, že sa dosiahnu cieľové hodnoty a dlhodobé ciele.

2. V zónach a aglomeráciách, v ktorých došlo k prekročeniu cieľovej hodnoty, členské štáty zabezpečia, aby sa od dátumu uvedeného v oddieli B prílohy VII vykonával program vypracovaný podľa článku 6 smernice 2001/81/ES a prípadne plán kvality ovzdušia na dosiahnutie cieľových hodnôt, okrem prípadov nedosiahnuteľných opatreniami, ktoré neprinášajú neprimerané náklady.

3. V zónach a aglomeráciách, v ktorých sú úrovne ozónu v okolitom ovzduší vyššie ako dlhodobé ciele, ale nižšie alebo rovnaké ako cieľové hodnoty, členské štáty pripravia a vykonávajú nákladovo efektívne opatrenia na účely dosiahnutia dlhodobých cieľov. Uvedené opatrenia sú prinajmenšom v súlade so všetkými plánmi kvality ovzdušia a programom uvedenými v odseku 2.

Článok 18

Požiadavky v zónach a aglomeráciách, v ktorých koncentrácie ozónu spĺňajú dlhodobé ciele

V zónach a aglomeráciách, v ktorých úrovne ozónu spĺňajú dlhodobé ciele, udržiavajú členské štáty, pokiaľ to faktory vrátane cezhraničného charakteru znečistenia ozónom a meteorologické podmienky umožňujú, tieto úrovne ozónu pod hranicou dlhodobých cieľov a zachovávajú prostredníctvom primeraných opatrení najlepšiu kvalitu okolitého ovzdušia zlučiteľnú s trvalo udržateľným rozvojom a vysokou úrovňou ochrany životného prostredia a zdravia ľudí.

Článok 19

Opatrenia požadované pri prekročení informačného alebo výstražného prahu

Na miestach, kde dôjde k prekročeniu informačného prahu určeného v prílohe XII alebo akýchkoľvek výstražných prahov stanovených v uvedenej prílohe, členské štáty podniknú potrebné kroky na informovanie verejnosti prostredníctvom rozhlasu, televízie, tlače alebo internetu.

Členské štáty takisto zašlú Komisii predbežné informácie týkajúce sa zaznamenaných úrovní a trvania období, počas ktorých bol výstražný alebo informačný prah prekročený.

Článok 20

Príspevky z prírodných zdrojov

1. Členské štáty zašlú Komisii za daný rok zoznam zón a aglomerácií, v ktorých je možné prekračovanie limitných hodnôt pre danú znečisťujúcu látku pripísať prírodným zdrojom. Členské štáty poskytnú informácie o koncentráciách a zdrojoch a dôkaz, že prekročenia možno pripísať prírodným zdrojom.

2. V tých prípadoch prekročenia, ktoré možno pripísať prírodným zdrojom a v ktorých bola Komisia informovaná v súlade s odsekom 1, sa takéto prekročenie nepovažuje za prekročenie na účely tejto smernice.

3. Komisia do … (20) uverejní usmernenia na preukázanie a odpočítanie prekročení, ktoré možno pripísať prírodným zdrojom.

Článok 21

Prekročenia, ktoré možno pripísať zimnému posypu alebo soleniu ciest

1. Členské štáty môžu určiť zóny alebo aglomerácie, v ktorých dochádza k prekročeniu limitných hodnôt pre PM10 v okolitom ovzduší z dôvodu opätovného rozptylu častíc po zimnom posype alebo solení ciest.

2. Členské štáty zašlú Komisii zoznamy všetkých takýchto zón alebo aglomerácií spolu s informáciami o koncentráciách a zdrojoch PM10 v nich.

3. Pri informovaní Komisie v súlade s článkom 27 členské štáty poskytnú potrebné dôkazy o tom, že všetky prekročenia vznikli v dôsledku opätovného rozptylu častíc a že na zníženie týchto koncentrácií sa podnikli primerané opatrenia.

4. Bez toho, aby bol dotknutý článok 20, pokiaľ ide o zóny a aglomerácie uvedené v odseku 1 tohto článku, musia členské štáty vypracovať plány kvality ovzdušia ustanovené v článku 23 iba v prípade, že prekročenia možno pripísať iným zdrojom PM10, ako je zimný posyp alebo solenie ciest.

5. Komisia do … (20) uverejní usmernenia na určenie príspevkov z opätovného rozptylu častíc po zimnom posype alebo solení ciest.

Článok 22

Predĺženie lehôt na dosiahnutie hodnôt a výnimka z povinnosti uplatňovať určité limitné hodnoty

1. Ak v danej zóne alebo aglomerácii nie je možné dosiahnuť súlad s limitnými hodnotami pre oxid dusičitý alebo benzén v lehotách určených v prílohe XI, členský štát môže tieto lehoty pre danú zónu alebo aglomeráciu predĺžiť maximálne o päť rokov za podmienky, že pre zónu alebo aglomeráciu, na ktorú by sa malo predĺženie vzťahovať, sa v súlade s článkom 23 vypracuje plán kvality ovzdušia; takýto plán kvality ovzdušia sa doplní o informácie uvedené v oddieli B prílohy XV, ktoré sa týkajú príslušných znečisťujúcich látok, a preukáže, ako sa dosiahne súlad s limitnými hodnotami v rámci novej lehoty.

2. Ak v danej zóne alebo aglomerácii nemožno z dôvodu rozptylových charakteristík špecifických pre príslušné miesto, nepriaznivých klimatických podmienok alebo cezhraničných príspevkov dosiahnuť súlad s limitnými hodnotami pre PM10 určenými v prílohe XI, sú členské štáty oslobodené od povinnosti uplatňovať uvedené limitné hodnoty do … (21) za predpokladu, že sú splnené podmienky ustanovené v odseku 1.

3. Ak členský štát uplatňuje odseky 1 alebo 2, zabezpečí, aby sa limitná hodnota pre každú znečisťujúcu látku neprekročila o viac ako o maximálnu medzu tolerancie stanovenú v prílohe XI pre každú dotknutú znečisťujúcu látku.

4. Členské štáty oznámia Komisii prípady, v ktorých sa podľa ich názoru môžu uplatňovať odseky 1 alebo 2, a oznámia plán kvality ovzdušia uvedený v odseku 1 vrátane všetkých príslušných informácií, ktoré potrebuje Komisia na posúdenie toho, či sú alebo nie sú splnené príslušné podmienky. Komisia pri hodnotení zohľadní odhadované účinky opatrení, ktoré prijali členské štáty, ako aj odhadované účinky opatrení Spoločenstva.

Ak Komisia nevznesie žiadne námietky do deviatich mesiacov od doručenia uvedeného oznámenia, príslušné podmienky na uplatňovanie odseku 1 alebo odseku 2 sa považujú za splnené.

Ak sú vznesené námietky, Komisia môže od členských štátov vyžadovať úpravu alebo poskytnutie nových plánov kvality ovzdušia.

KAPITOLA IV

PLÁNY

Článok 23

Plány kvality ovzdušia

1. Ak v daných zónach alebo aglomeráciách prekročia úrovne znečisťujúcich látok v okolitom ovzduší akúkoľvek limitnú hodnotu alebo cieľovú hodnotu vrátane akejkoľvek príslušnej medze tolerancie, zabezpečia členské štáty vypracovanie plánov kvality ovzdušia pre tieto zóny a aglomerácie s cieľom dosiahnuť príslušnú limitnú hodnotu alebo cieľovú hodnotu určenú v prílohách XI a XIV.

V prípade prekročenia týchto limitných hodnôt, pre ktoré už lehota na ich dosiahnutie uplynula, stanoví plán kvality ovzdušia vhodné opatrenia na to, aby sa obdobie, kedy sú hodnoty prekročené, čo najviac skrátilo.

Uvedené plány obsahujú minimálne informácie uvedené v oddieli A prílohy XV a oznámia sa bezodkladne Komisii, najneskôr však dva roky po skončení roku, v ktorom sa zistilo prvé prekročenie.

Ak sa plány kvality ovzdušia musia pripraviť alebo vykonávať pre niekoľko znečisťujúcich látok, členské štáty podľa potreby pripravia a vykonávajú integrované plány kvality ovzdušia týkajúce sa všetkých dotknutých znečisťujúcich látok.

2. Členské štáty v najväčšom možnom rozsahu zabezpečia súlad s ostatnými plánmi vyžadovanými podľa smerníc 2001/80/ES, 2001/81/ES alebo 2002/49/ES, aby dosiahli príslušné environmentálne ciele.

Článok 24

Krátkodobé akčné plány

1. Ak v danej zóne alebo aglomerácii existuje riziko, že úrovne znečisťujúcich látok prekročia jeden alebo viac výstražných prahov určených v prílohe XII, členské štáty vypracujú akčné plány určujúce opatrenia, ktoré sa majú prijať v krátkom čase na zníženie rizika vzniku takéhoto prekročenia či na obmedzenie jeho trvania. Ak sa takéto riziko vzťahuje na jednu alebo viac limitných hodnôt alebo cieľových hodnôt určených v prílohách VII, XI a XIV, členské štáty môžu prípadne vypracovať takéto krátkodobé akčné plány.

Ak však existuje riziko prekročenia výstražného prahu pre ozón určeného v oddieli B prílohy XII, členské štáty vypracujú takéto krátkodobé akčné plány iba v prípade, ak podľa ich názoru existuje po zohľadnení vnútroštátnych zemepisných, meteorologických a hospodárskych podmienok významný potenciál na zníženie rizika, trvania alebo závažnosti takéhoto prekročenia. Pri vypracúvaní takéhoto krátkodobého akčného plánu členské štáty zohľadnia rozhodnutie 2004/279/ES.

2. Krátkodobé akčné plány uvedené v odseku 1 môžu v závislosti od jednotlivých prípadov, ustanovovať opatrenia na kontrolu a v prípade potreby na pozastavenie činností vrátane premávky motorových vozidiel, ktoré prispievajú k riziku prekročenia príslušných limitných hodnôt alebo cieľových hodnôt alebo výstražného prahu. Tieto akčné plány môžu zahŕňať aj účinné opatrenia vo vzťahu k využívaniu priemyselných závodov alebo výrobkov.

3. Keď členské štáty vypracujú krátkodobý akčný plán, sprístupnia verejnosti a príslušným organizáciám, ako sú environmentálne organizácie, spotrebiteľské organizácie, organizácie zastupujúce záujmy citlivých skupín obyvateľstva a iné príslušné orgány zdravotnej starostlivosti, výsledky svojich zistení o uskutočniteľnosti a obsahu konkrétnych krátkodobých akčných plánov, ako aj informácie o vykonávaní týchto plánov.

4. Komisia prvý krát pred … (20) a ďalej v pravidelných intervaloch uverejňuje príklady osvedčených postupov na vypracovanie krátkodobých akčných plánov.

Článok 25

Cezhraničné znečistenie ovzdušia

1. Na miestach, kde z dôvodu významného cezhraničného prenosu látok znečisťujúcich ovzdušie alebo ich prekurzorov došlo k prekročeniu výstražného prahu, limitnej hodnoty alebo cieľovej hodnoty vrátane príslušnej medze tolerancie alebo k prekročeniu dlhodobého cieľa, dotknuté členské štáty spolupracujú a podľa potreby vypracujú spoločné činnosti, ako napr. príprava spoločných alebo koordinovaných plánov kvality ovzdušia podľa článku 23 s cieľom odstrániť tieto prekročenia uplatnením vhodných, ale primeraných opatrení.

2. V prípade každej spolupráce uvedenej v odseku 1 sa Komisia prizve, aby sa tejto spolupráce zúčastnila a pomáhala pri nej. Vo vhodných prípadoch Komisia zváži, pri zohľadnení správ vypracovaných podľa článku 9 smernice 2001/81/ES, či by sa ďalšie opatrenia na zníženie emisií prekurzorov spôsobujúcich cezhraničné znečistenie nemali uskutočniť na úrovni Spoločenstva.

3. Členské štáty, ak je to podľa článku 24 vhodné, pripravia a vykonávajú spoločné krátkodobé akčné plány vzťahujúce sa na susediace zóny v iných členských štátoch. Členské štáty zabezpečia, aby susediace zóny v iných členských štátoch, ktoré vypracovali krátkodobé akčné plány, dostali všetky potrebné informácie.

4. Ak došlo k prekročeniu informačného prahu alebo výstražného prahu v zónach alebo aglomeráciách v blízkosti štátnych hraníc, informácie sa čo najskôr poskytujú príslušným orgánom dotknutých susedných členských štátov. Tieto informácie sa takisto sprístupňujú verejnosti.

5. Pri vypracúvaní plánov ustanovených v odsekoch 1 a 3 a pri informovaní verejnosti, ako uvádza odsek 4, sa členské štáty podľa potreby usilujú o spoluprácu s tretími krajinami, najmä kandidátskymi krajinami.

KAPITOLA V

POSKYTOVANIE INFORMÁCIÍ A PODÁVANIE SPRÁV

Článok 26

Informovanie verejnosti

1. Členské štáty zabezpečia primerané a včasné informovanie verejnosti a príslušných organizácií, ako sú environmentálne organizácie, spotrebiteľské organizácie, organizácie zastupujúce záujmy citlivých skupín obyvateľstva a iné príslušné orgány zdravotnej starostlivosti, o:

Informácie sa sprístupnia bezplatne prostredníctvom akéhokoľvek ľahko prístupného média vrátane internetu alebo akéhokoľvek iného vhodného telekomunikačného prostriedku, pričom sa zohľadnia ustanovenia smernice 2007/2/ES.

2. Členské štáty sprístupnia verejnosti výročné správy týkajúce sa všetkých znečisťujúcich látok, na ktoré sa vzťahuje táto smernica.

Uvedené správy poskytujú stručný prehľad o úrovniach prekračujúcich limitné hodnoty, cieľové hodnoty, dlhodobé ciele, informačné prahy a výstražné prahy za príslušné priemerované obdobia. K týmto informáciám sa pripojí stručné hodnotenie účinkov týchto prekročení. Správy môžu vo vhodných prípadoch obsahovať aj ďalšie informácie a hodnotenia ochrany lesov, ako aj informácie o ďalších znečisťujúcich látkach, pre ktoré sú v tejto smernici uvedené ustanovenia o monitorovaní, ako sú okrem iného napr. vybrané neregulované prekurzory ozónu vymenované v oddieli B prílohy X.

3. Členské štáty informujú verejnosť o príslušných orgánoch alebo subjektoch určených na plnenie úloh uvedených v článku 3.

Článok 27

Odovzdávanie informácií a podávanie správ

1. Členské štáty zabezpečia, aby sa informácie o kvalite okolitého ovzdušia sprístupňovali Komisii v požadovaných lehotách, ako sú určené vykonávacími opatreniami uvedenými v článku 28 ods. 2.

2. V každom prípade, sa na špecifické účely posúdenia dodržiavania limitných hodnôt a kritických úrovní, ako aj dosiahnutia cieľových hodnôt, takéto informácie poskytnú Komisii najneskôr deväť mesiacov po skončení každého roka, pričom obsahujú:

3. Odseky 1 a 2 sa vzťahujú na informácie zozbierané od začiatku druhého kalendárneho roku po nadobudnutí účinnosti vykonávacích opatrení uvedených v článku 28 ods. 2.

Článok 28

Vykonávacie opatrenia

1. Opatrenia zamerané na zmenu a doplnenie nepodstatných prvkov tejto smernice, a to príloh I až VI, príloh VIII až X a prílohy XV, sa prijmú v súlade s regulačným postupom s kontrolou uvedeným v článku 29 ods. 3.

Zmeny a doplnenia však nesmú priamo alebo nepriamo meniť:

2. Komisia v súlade s postupom uvedeným v článku 29 ods. 2 určí dodatočné informácie, ktoré majú členské štáty sprístupniť podľa článku 27, ako aj lehoty, v ktorých sa majú tieto informácie poskytnúť.

Komisia takisto určí spôsoby zefektívnenia spôsobu oznamovania údajov, ako aj vzájomnej výmeny informácií a údajov zo sietí a samostatných staníc merajúcich znečistenie okolitého ovzdušia v rámci členských štátov v súlade s postupom uvedeným v článku 29 ods. 2.

3. Komisia vypracuje usmernenia k dohodám o zriaďovaní spoločných meracích staníc uvedených v článku 6 ods. 5.

4. Komisia uverejní pokyn o preukazovaní rovnocennosti uvedenej v oddieli B prílohy VI.

KAPITOLA VI

VÝBOR, PRECHODNÉ A ZÁVEREČNÉ USTANOVENIA

Článok 29

Výbor

1. Komisii pomáha „Výbor pre kvalitu okolitého ovzdušia“.

2. Ak sa odkazuje na tento odsek, uplatňujú sa články 5 a 7 rozhodnutia 1999/468/ES, so zreteľom na ustanovenia jeho článku 8.

Lehota stanovená v článku 5 ods. 6 rozhodnutia 1999/468/ES je tri mesiace.

3. Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES, so zreteľom na ustanovenia jeho článku 8.

Článok 30

Sankcie

Členské štáty stanovia pravidlá pre sankcie uplatniteľné za porušenie vnútroštátnych ustanovení prijatých podľa tejto smernice a prijmú všetky potrebné opatrenia na zabezpečenie ich vykonávania. Stanovené sankcie musia byť účinné, primerané a odradzujúce.

Článok 31

Zrušenie a prechodné ustanovenia

1. Smernice 96/62/ES, 1999/30/ES, 2000/69/ES a 2002/3/ES sa zrušujú od … (20) bez toho, aby boli dotknuté povinnosti členských štátov týkajúce sa lehoty na transpozíciu alebo uplatňovanie týchto smerníc.

Tieto články však zostávajú v účinnosti:

2. Odkazy na zrušené smernice sa považujú za odkazy na túto smernicu a mali by znieť v súlade s tabuľkou zhody v prílohe XVII.

3. Rozhodnutie 97/101/ES sa ruší s účinnosťou od konca druhého kalendárneho roka po nadobudnutí účinnosti vykonávacích opatrení uvedených v článku 28 ods. 2 tejto smernice.

Článok 32

Preskúmanie

V roku 2013 Komisia preskúma ustanovenia týkajúce sa PM2,5 a prípadne iných znečisťujúcich látok a predloží návrh Európskemu parlamentu a Rade.

Pokiaľ ide o PM2,5, preskúmanie sa uskutoční s cieľom ustanoviť právne záväznú povinnosť zníženia expozície, aby sa nahradil národný cieľ zníženia expozície ustanovený v článku 15, pričom sa zohľadnia, okrem iného, tieto prvky:

Komisia pripraví v rámci preskúmania správu o skúsenostiach s monitorovaním PM10 a PM2,5, pričom zohľadní technický pokrok v automatických meracích technikách. V prípade potreby sa navrhnú nové referenčné metódy na meranie PM10 a PM2,5.

Článok 33

Transpozícia

1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do … (20).

Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

2. Členské štáty však zabezpečia, aby sa do 1. januára 2008, najneskôr však do 1. januára 2009 zriadil dostatočný počet staníc na meranie PM2,5 v mestských pozaďových miestach, ktoré sú potrebné na výpočet indikátora priemernej expozície, v súlade s oddielom B prílohy V, s cieľom dodržať časový rámec a podmienky uvedené v oddieli A prílohy XIV.

3. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

Článok 34

Táto smernica nadobúda účinnosť dňom jej uverejnenia v Úradnom vestníku Európskej únie.

Článok 35

Táto smernica je určená členským štátom.

(1) Ú. v. EÚ C 195, 18.8.2006, s. 84.

(2) Ú. v. EÚ C 206, 29.8.2006, s. 1.

(3) Stanovisko Európskeho parlamentu z 26. septembra 2006 (zatiaľ neuverejnené v úradnom vestníku) a spoločná pozícia Rady z 25. júna a pozícia Európskeho parlamentu z … (zatiaľ neuverejnené v úradnom vestníku).

(4) Ú. v. ES L 242, 10.9.2002, s. 1.

(5) Ú. v. ES L 296, 21.11.1996, s. 55. Smernica zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

(6) Ú. v. ES L 163, 29.6.1999, s. 41. Smernica zmenená a doplnená rozhodnutím Komisie 2001/744/ES (Ú. v. ES L 278, 23.10.2001, s. 35).

(7) Ú. v. ES L 313, 13.12.2000, s. 12.

(8) Ú. v. ES L 67, 9.3.2002, s. 14.

(9) Ú. v. ES L 35, 5.2.1997, s. 14. Rozhodnutie zmenené a doplnené rozhodnutím Komisie 2001/752/ES (Ú. v. ES L 282, 26.10.2001, s. 69).

(10) Ú. v. EÚ L 23, 26.1.2005, s. 3.

(11) Ú. v. ES L 171, 27.6.1981, s. 11.

(12) Ú. v. ES L 309, 27.11.2001, s. 22. Smernica naposledy zmenená a doplnená smernicou Rady 2006/105/ES (Ú. v. EÚ L 363, 20.12.2006, s. 368).

(13) Ú. v. ES L 309, 27.11.2001, s. 1. Smernica naposledy zmenená a doplnená smernicou 2006/105/ES.

(14) Ú. v. ES L 189, 18.7.2002, s. 12.

(15) Ú. v. EÚ L 87, 25.3.2004, s. 50.

(16) Ú. v. EÚ L …

(17) Ú. v. EÚ C 321, 31.12.2003, s. 1.

(18) Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

(19) Ú. v. ES L 393, 30.12.1989, s. 1.

(20) Dva roky odo dňa nadobudnutia účinnosti tejto smernice.

(21) Tri roky odo dňa nadobudnutia účinnosti tejto smernice.

vo všeobecnosti by mal byť vstupný otvor vzorkovacieho zariadenia 1,5 m (dýchacia zóna) až 4 m nad zemou. Za istých okolností môžu byť potrebné vyššie stanovištia (až do 8 m). Vyššie umiestnenie môže byť tiež vhodné, ak stanica reprezentuje veľkú oblasť;

Mestské pozaďové miesta sa umiestnia tak, aby bola ich úroveň znečistenia ovplyvnená integrovaným príspevkom zo všetkých zdrojov, ktoré sa nachádzajú proti smeru vetra od stanice. Úrovni znečistenia by nemal dominovať jediný zdroj, pokiaľ nie je táto situácia typická pre väčšiu mestskú oblasť. Vzorkovacie miesta by mali byť spravidla reprezentatívne pre niekoľko kilometrov štvorcových.

Kvalita okolitého ovzdušia sa hodnotí v súlade s kritériami na umiestňovanie vzorkovacích miest pre stále merania stanovenými v oddieloch B a C na všetkých miestach okrem tých, ktoré sú uvedené v odseku 2. Zásady stanovené v oddieloch B a C sa uplatňujú aj vtedy, ak sú relevantné vzhľadom na určenie špecifických miest, na ktorých sa stanovujú koncentrácie príslušných znečisťujúcich látok, pričom sa kvalita okolitého ovzdušia hodnotí indikatívnym meraním alebo modelovaním.

Merania by sa mali vykonať najmä vo vidieckych pozaďových oblastiach v súlade s časťami A, B a C prílohy III.

(3) Maximálna denná 8-hodinová stredná hodnota koncentrácie sa vyberie preskúmaním 8-hodinových pohyblivých priemerov vypočítaných z hodinových údajov aktualizovaných každú hodinu. Každý takto vypočítaný 8-hodinový priemer sa priradí ku dňu, v ktorom končí, t. j. prvým výpočtovým obdobím pre ktorýkoľvek deň je obdobie od 17.00 hod. predchádzajúceho dňa do 1.00 hod. daného dňa; posledným výpočtovým obdobím pre ktorýkoľvek jeden deň je obdobie od 16.00 hod. do 24.00 hod. daného dňa.

predstavuje počet hodín v rámci časového obdobia definície AOT40 (t.j. od 8.00 do 20.00 h SEČ každoročne od 1. mája do 31. júla pre ochranu vegetácie a každoročne od 1. apríla do 30. septembra pre ochranu lesov).

Dátum, do ktorého by sa mali dosiahnuť dlhodobé ciele

75 % 1-hodinových hodnôt letného (od apríla do septembra) a 75 % hodnôt zimného (od januára do marca, od októbra do decembra) obdobia samostatne

Postupy pri umiestňovaní na mikroúrovni v oddieli C prílohy III sa dodržiavajú, pokiaľ je to možné, pričom sa zabezpečí, aby bola sonda vo vstupnom otvore umiestnená v dostatočnej vzdialenosti od takých zdrojov, ako sú pece a spaľovacie komíny, a viac ako 10 metrov od najbližšej cesty, pričom táto vzdialenosť sa zvyšuje v závislosti od hustoty premávky.

(4) V platnosti už od 1. januára 2005. Limitná hodnota, ktorá sa má dosiahnuť do 1. januára 2010 v bezprostrednej blízkosti špecifických priemyselných zdrojov, ktoré sa nachádzajú na miestach kontaminovaných v dôsledku desaťročia trvajúcich priemyselných činností. V takýchto prípadoch bude do 1. januára 2010 limitná hodnota 1,0 μg/m3. Oblasti, na ktoré sa vzťahujú vyššie limitné hodnoty, sa nesmú rozšíriť ďalej ako 1 000 m od takýchto špecifických zdrojov.

(3) Maximálna denná 8-hodinová stredná koncentrácia sa vyberie preskúmaním 8-hodinových pohyblivých priemerov vypočítaných z hodinových údajov a aktualizovaných každú hodinu. Každý takto vypočítaný 8-hodinový priemer sa priradí ku dňu, v ktorom končí, t. j. prvým výpočtovým obdobím pre ktorýkoľvek jeden deň je obdobie od 17.00 hod. predchádzajúceho dňa do 1.00 hod. daného dňa; posledným výpočtovým obdobím pre ktorýkoľvek jeden deň bude obdobie od 16.00 hod. do 24.00 hod. daného dňa.

Členské štáty však môžu použiť strednú hodnotu koncentrácie za roky 2009 a 2010 alebo strednú hodnotu koncentrácie za roky 2009, 2010 a 2011, ak z technických alebo ekonomických dôvodov nie sú schopné do 1. januára 2008 zriadiť potrebné monitorovacie stanice. Členské štáty, ktoré tieto možnosti využijú, musia svoje rozhodnutie oznámiť Komisii do 1. januára 2008.

Informácie o koncentráciách oxidu siričitého, oxidu dusičitého, suspendovaných častíc (aspoň PM10), ozónu a oxidu uhoľnatého v okolitom ovzduší sa aktualizujú aspoň raz denne a, ak je to možné, aktualizujú sa každú hodinu. Informácie o koncentráciách olova a benzénu v okolitom ovzduší uvádzané ako priemerná hodnota za posledných 12 mesiacov sa aktualizujú každé tri mesiace a, ak je to možné, každý mesiac.

ODÔVODNENÉ STANOVISKO RADY

I. ÚVOD

1. Komisia (1)21. septembra 2005 predložila Rade návrh smernice o kvalite okolitého ovzdušia a čistejšom vzduchu pre Európu.

2. Európsky parlament (2) zaujal stanovisko 26. septembra 2006. Európsky hospodársky a sociálny výbor (3) prijal stanovisko 17. mája 2006. Výbor regiónov (4) zaujal stanovisko 26. apríla 2006.

3. Rada 25. júna 2007 prijala spoločnú pozíciu.

II. CIEĽ

Účelom návrhu je spojiť existujúce právne predpisy o kvalite okolitého ovzdušia do jedinej smernice. Okrem toho návrh obsahuje niekoľko nových prvkov:

— zavedenie ustanovení o jemných suspendovaných časticiach (PM2,5), aby sa zohľadnil najnovší vývoj v oblasti zdravia a vedy,

— možnosť dočasných výnimiek z existujúcich a budúcich limitných hodnôt s platnosťou od 1. januára 2005 a od 1. januára 2010. Takéto výnimky možno udeliť len za prísnych podmienok a členské štáty majú vypracovať osobitné plány kvality ovzdušia a prijať vhodné opatrenia na zabezpečenie ich dodržiavania.

III. ANALÝZA SPOLOČNEJ POZÍCIE

1. Všeobecne

Skoro polovica z 59 pozmeňujúcich a doplňujúcich návrhov Európskeho parlamentu z prvého čítania sa zapracovala do spoločnej pozície Rady buď doslovne, sčasti, alebo v zásade. Ostatné pozmeňujúce a doplňujúce návrhy Rada považovala za nepotrebné a/alebo nežiaduce.

Konkrétne sa v spoločnej pozícii nachádzajú hlavne tieto podstatné zmeny:

— nahradiť nezáväznú cieľovú hodnotu pre PM2,5 v roku 2010 záväznou cieľovou hodnotou v roku 2015 (25 μg/m3 pre cieľovú aj limitnú hodnotu),

— možnosť odložiť dosiahnutie limitnej hodnoty pre PM10 o tri roky po nadobudnutí účinnosti tejto smernice,

— možnosť odložiť konečné termíny, pokiaľ ide o oxid dusičitý (NO2) a benzén najviac o päť rokov (do 1. januára 2015),

— zásada, že limitné hodnoty by sa mali uplatňovať všade, ale v určitých lokalitách by sa dodržiavanie limitných hodnôt nehodnotilo.

Nasledujúce časti sa týkajú podstatných zmien a reakcie Rady na pozmeňujúce a doplňujúce návrhy Európskeho parlamentu.

2. Hodnotenie kvality ovzdušia (články 5 až 11)

Spoločná pozícia nie je v súlade s pozmeňujúcimi a doplňujúcimi návrhmi 16 a 17. Rada sa v súlade so zásadou pozmeňujúcich a doplňujúcich návrhov 2, 3 a 6 domnieva, že modelovacie techniky by nemali byť povinné, ale mali by byť možnosťou pre členské štáty. Domnieva sa tiež, že každodenné merania by nemali byť povinné tam, kde neexistujú denné limitné hodnoty, ako sa navrhuje v pozmeňujúcich a doplňujúcich návrhoch 18 a 20.

Spoločná pozícia nie je v súlade s pozmeňujúcim a doplňujúcim návrhom 22, keďže sa Rada domnieva, že v praxi bude veľmi zložité zaručiť, že Komisia a členské štáty budú schopné zabezpečiť jednotné uplatňovanie kritérií výberu vzorkovacích miest.

3. Riadenie kvality ovzdušia (články 12 až 22, príloha III a XIV)

Spoločná pozícia v článkoch 15 a 16 stanovuje dvojfázový prístup k regulácii jemných suspendovaných častíc (PM2,5), pričom plne alebo čiastočne zohľadňuje pozmeňujúce a doplňujúce návrhy 13, 27, 31, 40 a 48. Pozmeňujúci a doplňujúci návrh 29 sa prijal v zásade a v spoločnej pozícii sa jasne odlíšila cieľová hodnota od limitnej hodnoty pre PM2,5. Rada nemôže prijať pozmeňujúci a doplňujúci návrh 50: Príloha XIV k spoločnej pozícii stanovuje cieľovú hodnotu, ako aj limitnú hodnotu jemných suspendovaných častíc vo výške 25 μg/m3.

Článok 15 sa pozmenil a teraz sa vzťahuje na národný cieľ zníženia expozície pre PM2,5 na ochranu zdravia ľudí. Výpočet národného cieľa zníženia expozície sa zrevidoval s cieľom zabezpečiť odlíšenie členských štátov s prihliadnutím na úrovne koncentrácie v týchto štátoch. Pozmeňujúci a doplňujúci návrh 49 sa prijal v zásade.

V článku 21 dáva spoločná pozícia členským štátom možnosť odpočítať prekročenia, ktoré možno pripísať zimnému posypu alebo soleniu ciest, čo je v súlade s pozmeňujúcim a doplňujúcim návrhom 26. Pozmeňujúci a doplňujúci návrh 25 je však v kontraste s účelom tohto článku, pretože by zrušil možnosť využiť výnimku: posyp ciest do istej miery ovplyvňuje úrovne PM2,5 vo všetkých prípadoch. Spoločná pozícia nie je v súlade s pozmeňujúcimi a doplňujúcimi návrhmi 24 a 60, keďže oddiel A prílohy III sa prepracoval, pričom sa v ňom zachovala zásada, že limitné hodnoty sa uplatňujú všade.

Rada nemôže prijať pozmeňujúci a doplňujúci návrh 81, pretože v spoločnej pozícii predpokladá možnosť odložiť dosiahnutie limitnej hodnoty pre PM10 o tri roky po nadobudnutí účinnosti smernice o kvalite ovzdušia. Pre oxid siričitý a benzén možno konečné termíny odložiť najviac o päť rokov. Európsky parlament ďalej v tomto pozmeňujúcom a doplňujúcom návrhu navrhuje, aby príslušné podmienky na zhodnotenie potreby odloženia konečných termínov prihliadali na prijatie doplnkových opatrení Spoločenstva s cieľom pomôcť členským štátom dosiahnuť príslušné cieľové a limitné hodnoty. Rada sa domnieva, že je veľmi zložité preukázať spojenie medzi skutočnosťou, že opatrenia Spoločenstva zamerané na zníženie emisií nenadobudli účinnosť, a nedosiahnutím cieľových a limitných hodnôt. Z toho istého dôvodu nemôže prijať pozmeňujúce a doplňujúce návrhy 83 a 84.

Pozmeňujúci a doplňujúci návrh 66 sa pre odôvodnenie nehodí.

4. Plány kvality ovzdušia (články 23 až 25)

Pozmeňujúci a doplňujúci návrh 32 sa nezohľadnil. Opatrenia podľa článku 24 sa už môžu zahrnúť do plánov kvality ovzdušia. Návrhy týkajúce sa priemyselných zariadení a uplatňovaní najlepších dostupných techník nebolo možné prijať. Rada dospela k záveru, že uplatňovanie dostupných techník v zriadeniach integrovanej prevencie a kontroly znečisťovania životného prostredia (IPKZ) nie je vo všetkých prípadoch postačujúce. Pozmeňujúce a doplňujúce návrhy 10 a 33 by si preto vyžadovali zmeny niektorých ustanovení (konkrétne v článku 10) smernice o IPKZ.

Pokiaľ ide o pozmeňujúce a doplňujúce návrhy 35 a 36, Rada rozhodla, že členské štáty by mali vypracovať krátkodobé akčné plány, ak hrozí, že sa prekročí jeden alebo viac výstražných prahov. Pre ozón sa povinnosť spája so skutočným potenciálom znížiť riziko vzniku takéhoto prekročenia či obmedziť jeho trvanie. Členské štáty môžu na dobrovoľnej báze vypracovať krátkodobé akčné plány, ak sa prekročia limitné hodnoty alebo cieľové hodnoty.

5. Informovanie a podávanie správ (články 26 až 28)

Rada sa domnieva, že ak sa verejnosti poskytnú príslušné informácie, nie je potrebné menovite uvádzať priemyselné federácie, ako to navrhuje Európsky parlament v pozmeňujúcich a doplňujúcich návrhoch 37 a 39.

Článok 24 ods. 4 spoločnej pozície obsahuje povinnosť Komisie uverejňovať príklady najlepších postupov na vypracovanie krátkodobých akčných plánov dva roky po nadobudnutí účinnosti smernice. Pozmeňujúci a doplňujúci návrh 38 sa prijal čiastočne a v zásade.

6. Záverečné ustanovenia (články 29 až 35)

Spoločná pozícia je v súlade s pozmeňujúcim a doplňujúcim návrhom 41. Rada sa tiež domnieva, že Komisii by sa nemali oznamovať sankcie za porušenie vnútroštátnych ustanovení.

Článok 32 je v súlade s pozmeňujúcim a doplňujúcim návrhom 42. Doložka o preskúmaní sa rozšírila a upravila tak, aby zahŕňala možnosť zaviesť právne záväznú povinnosť zníženia expozície pre PM2,5 a preskúmať podľa potreby ustanovenia týkajúce sa iných znečisťujúcich látok. V článku 33 spoločnej pozície Rada navrhuje, aby členské štáty uviedli do účinnosti všetky ustanovenia potrebné na dosiahnutie súladu so smernicou o kvalite ovzdušia do 24 mesiacov od nadobudnutia jej platnosti, a nie do 12 mesiacov, ako to navrhuje Európsky parlament v pozmeňujúcom a doplňujúcom návrhu 44. Pozmeňujúci na doplňujúci návrh 64 je neprijateľný.

7. Iné

— V odôvodnení 2 spoločná pozície zohľadňuje časť pozmeňujúceho a doplňujúceho návrhu 1, ktorý sa týka emisií znečisťujúcich látok pri zdroji. Pokiaľ ide o druhú časť, ktorá sa týka stanovenia pravidiel pre emisie, Rada sa nazdáva, že sa nevzťahuje priamo na normatívne ustanovenia tejto smernice. Z toho istého dôvodu nie je spoločná pozícia v súlade s druhou časťou pozmeňujúceho a doplňujúceho návrhu 7.

— V článku 2 spoločnej pozície sa nachádza vymedzenie pojmu „príspevky z prírodných zdrojov“, ktoré je v súlade s pozmeňujúcim a doplňujúcim návrhom 14.

— Články 12 a 18 spoločnej pozície už zohľadňujú myšlienku zlučiteľnosti s trvalo udržateľným rozvojom, ktorá je v súlade s pozmeňujúcimi a doplňujúcimi návrhmi 4, 9 a 65.

— Pozmeňujúci a doplňujúci návrh 82 nie je pre Radu prijateľný, keďže sa členské štáty rozhodli, že nebudú opätovne otvárať otázku existujúcich limitných hodnôt.

— Rada optimalizáciou hodnotenia celkovej koncentrácie PM (PM10 a PM2,5) v prílohe V k spoločnej pozícii obmedzila požiadavky na sledovanie. Pozmeňujúci a doplňujúci návrh 45 sa prijal čiastočne a v zásade.

— Pozmeňujúci a doplňujúci návrh 51 sa nezohľadnil, pretože začlenenie osobitných finančných zdrojov zameraných na splnenie noriem kvality ovzdušia do informácií, ktoré sa majú podávať o plánoch kvality ovzdušia, predstavuje ťažko vykonateľné opatrenie.

— Pozmeňujúci a doplňujúci návrh 52 sa nezohľadnil. Rada zvolila jednoduchší systém podávania správ, ktorý kladie dôraz na príslušné miestne, regionálne a vnútroštátne úrovne.

— Pozmeňujúce a doplňujúce návrhy 61, 62 a 63 sa prevzali v zásade, keďže spoločná pozícia je už v súlade s ustanoveniami nového komitologického postupu s kontrolou.

IV. ZÁVER

Rada sa domnieva, že spoločná pozícia predstavuje vyrovnaný balík, ktorý by priniesol výrazné zlepšenie kvality ovzdušia v Európe a dostatočnú pružnosť pre členské štáty, ktoré napriek ich snahe nedokážu splniť normy kvality ovzdušia. Očakáva konštruktívne rokovania s Európskym parlamentom, aby sa táto smernica mohla čo najskôr prijať.

(1) Dokument 14335/05 – KOM(2005) 447, konečné znenie.

(2) Zatiaľ neuverejnené v Ú. v. EÚ.

(3) Ú. v. EÚ C 195, 18.8.2006, s. 84-87.

(4) Ú. v. EÚ C 206, 29.8.2006, s. 1-4.